Izvanučionička nastava u Srednjoj i Južnoj Dalmaciji

Učenici 7. razreda bili su uključeni u izvanučioničku nastavu od 13.6.-16.6. 2016. u Srednjoj i Južnoj Dalmaciji.

Prvi dan obišli smo grad Split (staru jezgru, Dioklecijanovu palaču). Boravili smo u Makarskoj u hotelu Bonaca gdje su učeni imali puni pansion. Osim razgleda i šetnje gradom, obišli su Malokološki muzej i svetište Vepric za koje kažu da je hrvatski Lourdes. Posjet svetištu bio je jedinstven doživljaj i spoj mira, stijena i mora.

Treći dan krenulo se u obilazak Dubrovnika : gradskih zidina, Duždeve palače, rodne kuće Marina Držića i šetnje po Stradunu. Ručak je bio organiziran u pizeriji u središtu grada .

Nakon Dubrovnika vratili smo se u Makarsku i nastavili s kupanjem na gradskoj plaži blizu hotela.

Učenici su uživali u kupanju i plivanju i željeli su iskoristiti svaki trenutak za nezaboravne pedaline u pratnji učiteljica. Na večer je organizirano disko do 23 sata u hotelu Bonaca.

Treći dan oprostili smo se od prelijepe Makarske rivijere i krenuli u obilazak Šibenika: šibenske katedrale, stare jezgre grada i trga gdje se održava Međunarodni dječji festival.

Nakon Šibenika zaputili smo se u Skradin gdje smo ručali i zaputili se u obilazak Nacionalnog parka Krke.

Doživjeli smo avanturističku vožnju do otoka Visovca uz snažno jugo i visoke valove. Otok Visovac je jedinstven jer je sagrađen rukama franjevaca koji su donosili zemlju na otok brodom.

Na žalost bili smo i svjedoci požara koji je izbio iznad Skradina (uzrok je bio grom što smo kasnije saznali).

Bližio se kraj puta i svi smo bili pomalo žalosni jer što je kratko i slatko je. Doživjeli smo nezaboravne uspomene s prelijepim krajolicima Dalmacije i Makarske rivijere.

Pozdrav do skorog putovanja!

Nada Rogožar

Nevzeta Zdunić